ΓΡΑΠΤΗ ΕΡΩΤΗΣΗ P-1660/99

υποβολή: Massimo Carraro (PSE) προς την Επιτροπή

(14 Σεπτεμβρίου 1999)

Θέμα: Οδηγία αριθ. 92/0081/ΕΟΚ του Συμβουλίου της 19ης Οκτωβρίου 1992 σχετικά με την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή

Ο νόμος αριθ. 448/98, που εγκρίθηκε από το ιταλικό Κοινοβούλιο, προβλέπει μείωση της τιμής του πετρελαίου θέρμανσης και τωνγραερίων τα οποία χρησιμοποιούνται στους δήμους ορισμένων περιοχών της επικράτειας, στις οποίες, λόγω γεωγραφικών ή κλιματολογικών συνθηκών ή άλλων παραγόντων, όπως η μη μετατροπή σε

μεθάνιο, η χρησιμοποίησή τους καθίσταται ιδιαιτέρως δαπανηρή. Πρόκειται λοιπόν για ένα μέτρο που μπορεί να ευκολύνει τις συνθήκες διαβίωσης των οικογενειών οι οποίες κατοικούν στις περιοχές αυτές.

Ο βουλευτής κ. Luigi Olivieri, κατά τη συνεδρίαση της Βουλής της 15ης Ιουλίου 1999, έκανε επερώτηση προς τονφυπουργό Οικονομικών, κ. Ferdinando de Franciscis, ζητώντας διευκρινίσεις σχετικά με την καθυστέρηση έκδοσης του διατάγματος εκτέλεσης του νόμου 448/98, το οποίο έχει ήδη εγκριθεί από το Υπουργικό Συμβούλιο από τις 9 Μαΐου 1999. Οφυπουργός δήλωσε ότι, σύμφωνα με την οδηγία αριθ. 92/0081/ΕΟΚ(1), είναι αναγκαία η έγκριση της Ευρωπαϊκής Ένωσης για τη μειωση της τιμής του πετρελαίου θέρμανσης και τωνγραερίων. Πρόκειται δηλαδή για πράξη απαραίτητη για την έκδοση του εν λόγω εκτελεστικού διατάγματος.

Από τις 3 Μαΐου 1998, ημερομηνία κατά την οποίαπεβλήθη από το Υπουργείο Οικονομικών προς τις κοινοτικές αρχές η αίτηση έγκρισης, η Ευρωπαϊκή Ένωση δεν έχει ακόμη αποφανθεί σχετικώς, παρά το γεγονός ότι οιπάλληλοι της Επιτροπής έχουν λάβει από την Ιταλία όλες τις αναγκαίες πληροφορίες προκειμένου να προβούν σε αξιολόγηση της κατάστασης.

Μπορεί, κατά συνέπειαν, η Επιτροπή να διευκρινίσει τους λόγους αυτής της τόσο μεγάλης καθυστέρησης στην ανακοίνωση της έγκρισης ή τους λόγους ενδεχόμενης απόρριψης; Πότε προβλέπεται η ολοκλήρωση της διαδικασίας λήψης απόφασης;

(1) ΕE L 316 της 31.10.1992, σελ. 12.

Απάντηση του κυρίου Bolkestein εξ ονόματος της Επιτροπής

(11 Οκτωβρίου 1999)

Η ιταλική κυβέρνηση ζήτησε την έγκριση να εισάγει μειώσεις στον ειδικό φόρο κατανάλωσης για τα προϊόντα που περιγράφει το Αξιότιμο Μέλος του Κοινοβουλίου σε ορισμένες ειδικές γεωγραφικές περιοχές σύμφωνα με το άρθρο 8, παράγραφος 4, της οδηγίας 92/0081/ΕΟΚ του Συμβουλίου της 19ης Μαΐου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα ορυκτέλαια. Σύμφωνα με το άρθρο αυτό, το Συμβούλιο, ενεργώντας ομόφωνα επί προτάσεως της Επιτροπής, μπορεί να δώσει την άδεια σε οποιοδήποτε κράτος μέλος να εισαγάγει εξαιρέσεις ή μειώσεις στον ειδικό φόρο κατανάλωσης για τα ορυκτέλαια βασιζόμενο σε εκτιμήσεις συγκεκριμένων πολιτικών.

Οι ιταλικές αρχές ενημέρωσαν την Επιτροπή για την πρόθεσή τους να εισαγάγουν το μέτρο αυτό στις 3 Μαΐου 1998. Εντούτοις, η κοινοποίηση αυτή δεν περιείχε επαρκείς πληροφορίες ώστε να καταστεί δυνατό στην Επιτροπή να επεξεργαστεί την αίτηση και να προετοιμάσει μια πρόταση. Τότε έγινε ανταλλαγή πληροφοριών κατά τη διάρκεια των μηνών Φεβρουαρίου και Μαρτίου 1999 έως ότου, με πρόταση της Επιτροπής, λάβει χώρα συνεδρίαση στη Ρώμη. Κατά τη διάρκεια της συνεδρίασης αυτής η Επιτροπή σκιαγράφησε τις απαιτούμενες πληροφορίες για να προωθηθεί η αίτηση.

Ύστερα από τη συνεδρίαση, με ανταλλαγή επιστολών η ιταλική κυβέρνηση διευκρίνισε το αίτημα και στις 29 Ιουνίου 1999 η Επιτροπή διέθετε επαρκείς πληροφορίες για να προωθήσει το αίτημα. Η Επιτροπή αρχειοθέτησε ανάλογα το αρχικό αίτημα και τις μετέπειτα διευκρινιστικές επιστολές στην ημερομηνία αυτή.

Σύμφωνα με τους όρους του άρθρου 8, παράγραφος 4 της οδηγίας 92/0081/ΕΟΚ, η Επιτροπή όφειλε να ενημερώσει όλα τα κράτη μέλη για τα προτεινόμενα μέτρα εντός προθεσμίας ενός μηνός. Η Επιτροπή απέστειλε τις επιστολές προς το σκοπό αυτό στις 28 Ιουλίου 1999. Το ίδιο άρθρο παρέχει σε κάθε κράτος μέλος ή στην Επιτροπή προθεσμία δυο μηνών, για να ζητήσουν την περαιτέρω εξέταση του θέματος από το Συμβούλιο.

Πρόσφαταπήρξε μια καθυστέρηση ολίγων ημερών λόγω του διορισμού της νέας Επιτροπής. Δίνεται η διαβεβαίωση στο Αξιότιμο Μέλος του Κοινοβουλίου ότι η νέα Επιτροπή θα ασχοληθεί με το αίτημα της ιταλικής κυβέρνησης με την πρώτη ευκαιρία.

Εφόσον η Επιτροπή συμφωνήσει, δεν θαπάρξει καθυστέρηση για τηνποβολή της αναγκαίας πρότασης στο Συμβούλιο.